Toimittaja Elina Lappalainen seuraa työkseen kotimaista teknologiateollisuutta – ja huomasi etenkin pelibisneksen ympärillä leijuvan uutisoinnin olevan suurelta osin vähän kevyttä kamaa. Niinpä Lappalainen tarttui suomalaisen pelialan ytimeen ja kirjoitti kirjan Pelien valtakunta, jossa pelibisnestä syynätään pintaa syvemmältä.

Pelien valtakunta on läpileikkaus suomalaisen peliteollisuuden noususta. Tietokirjassa kurkistetaan Rovion, Remedyn, Supercellin, Housemarquen ja muiden pelistudioiden toimistoihin sekä kerrotaan hittipelien syntytarinat. Mukana on myös rautalankaa pelialaa tuntemattomille: miten pelejä tehdään ja millaista liiketoimintaa se on? Vain harvat onnistuvat pysymään aallon harjalla ikuisesti, niinpä Pelien valtakunnassa kerrotaan myös kiinnostavia tarinoita jo kadonneista peliyhtiöistä ja hiipuneista tähdistä. Lisäksi kirjassa esitellään kuumimpia tulevaisuuden lupauksia.

Noin 300-sivuisen kirjan on kustantanut Atena Kustannus ja se maksaa 35 euroa. Teos on jo julkaistu ja löytyy kirjakauppojen hyllyiltä.

Ja jos muuten haluat kuunnella kirjaan uppoutuessasi teeman mukaista taustamusaa, nii Lappalainen on luonut Spotify-palveluun soittolistan suomalaisesta pelimusiikista. Se löytyy täältä.

Lisätietoja: Pelien valtakunta

Lisää aiheesta

Commodore: A Company on the Edge – upea historiateos kovissa kansissa

Graphic Adventures -kirja sukeltaa seikkailupelien Wikipedia-historiaan

Metal Gear Solid kahden vuosikymmenen jälkeen – Boss Fight Booksin uusin kirja tarkastelee klassikkoa

Ruotsalaisten Commodore 64 –historiikki kaipaa rahaa englanninkieliseen käännökseen

Sinivalkoinen pelikirja on kaikkien aikojen tärkein kirja